Document ID: 31993D0386

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1993 για την τροποποίηση της απόφασης 88/408/ΕΟΚ σχετικά με το ύψος των τελών που πρέπει να εισπράττονται για τις υγειονομικές επιθεωρήσεις και ελέγχους των νωπών κρεάτων, σύμφωνα με την οδηγία 85/73/ΕΟΚ
(93/386/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών (1), και ιδίως το άρθρο 2 παράγραφος 1,
την πρόταση της Επιτροπής,
Εκτιμώντας:
ότι η οδηγία 88/408/ΕΟΚ (2) θέτει χρονικούς περιορισμούς για την εφαρμογή ορισμένων εκ των διατάξεών της-
ότι θα πρέπει να παραταθεί η εφαρμογή των διατάξεων που αναφέρονται ανωτέρω μέχρι τις 30 Σεπτεμβρίου 1993 προκειμένου να επιτραπεί εκτενής εξέταση του συνόλου του διατακτικού που αφορά τα οφειλόμενα τέλη- ότι, για το σκοπό αυτό, πρέπει να γίνει αναφορά στην πρόταση οδηγίας του Συμβουλίου που τροποποιεί την οδηγία 85/73/ΕΟΚ (3) και στην οδηγία 92/116/ΕΟΚ του Συμβουλίου της 17ης Δεκεμβρίου 1992 για την τροποποίηση και κωδικοποίηση της οδηγίας 71/118/ΕΟΚ σχετικά με τα υγειονομικά προβλήματα κατά τις συναλλαγές νωπών κρεάτων πουλερικών (4)-
ότι πρέπει να προσαρμοστούν ορισμένες διατάξεις της οδηγίας 88/408/ΕΟΚ μετά την έγκριση της οδηγίας 91/497/ΕΟΚ του Συμβουλίου της 29ης Ιουλίου 1991 για την τροποποίηση και κωδικοποίηση της οδηγίας 64/433/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων, ώστε να καλύπτεται και η παραγωγή και εμπορία νωπού κρέατος, και για την τροποποίηση της οδηγίας 72/462/ΕΟΚ (5) και της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (6)-
ότι φαίνεται σκόπιμη μια προσωρινή παρέκκλιση από τους κανόνες μετατροπής σε εθνικό νόμισμα των ποσών σε Ecu λόγω των διαταραχών στο ευρωπαϊκό νομισματικό σύστημα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 88/408/ΕΟΚ τροποποιείται ως εξής:
1. στο άρθρο 2 παράγραφος 3, το μέρος της πρότασης "Εν αναμονή της επανεξέτασης των κανόνων επιθεώρησης που προβλέπονται στην οδηγία 77/118/ΕΟΚ και το αργότερο έως τις 31 Δεκεμβρίου 1992," αντικαθίσταται από τους όρους "Έως τις 30 Σεπτεμβρίου 1993 και μη θιγόμενης της προσφυγής στη δυνατότητα που προσφέρει το άρθρο 2 παράγραφος 2 της οδηγίας 85/73/ΕΟΚ,"-
2. στο άρθρο 2 παράγραφος 4, το μέρος της πρότασης "Έως τις 31 Δεκεμβρίου 1992" αντικαθίσταται από τους όρους "Έως τις 30 Σεπτεμβρίου 1993"-
3. στο άρθρο 2 παράγραφος 5, το μέρος της πρότασης "Έως τις 31 Δεκεμβρίου 1992" αντικαθίσταται από τους όρους "Έως τις 30 Σεπτεμβρίου 1993"-
4. στο άρθρο 5 παράγραφος 1, διαγράφεται η τελευταία πρόταση-
5. στο άρθρο 5 παράγραφος 2, το δεύτερο εδάφιο αντικαθίσταται από το ακόλουθο εδάφιο:
"Στα πλαίσια των ελέγχων που προβλέπονται στο άρθρο 12 της οδηγίας 64/433/ΕΟΚ, η Επιτροπή μπορεί, δειγματοληπτικά και απροειδοποίητα, να ελέγχει εάν οι παρεκκλίσεις που προβλέπονται στο άρθρο 2 παράγραφος 2 της παρούσας απόφασης κωλύουν την αποτελεσματική εφαρμογή των κανόνων επιθεώρησης που προβλέπονται στην εν λόγω οδηγία."-
6. στο άρθρο 7, οι όροι "που προβλέπονται στο άρθρο 9 της οδηγίας 64/433/ΕΟΚ" αντικαθίστανται από τους όρους "που προβλέπονται στο άρθρο 12 της οδηγίας 64/433/ΕΟΚ"-
7. στο άρθρο 9 προστίθεται το ακόλουθο εδάφιο:
"Ωστόσο, για την περίοδο από 1ης Ιανουαρίου έως 31 Δεκεμβρίου 1993, τα κράτη μέλη των οποίων το εθνικό νόμισμα υποτιμήθηκε σημαντικά έναντι του Ecu μετά την 1η Σεπτεμβρίου 1992 μπορούν να συνεχίσουν την εφαρμογή των ισοτιμιών της ημερομηνίας εκείνης."
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 14 Ιουνίου 1993.

Labels: 2
17
6